82. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Η/9876 της 4/6 Δεκ. 1985 (ΦΕΚ  Β΄ 736) Συγκρότηση και λειτουργία οργανώσεων γονέων των μαθητών των σχολείων πρωτοβάθμιας και δευτεροβάθμιας εκπ/σης. Έχοντες υπόψη τις διατάξεις του άρθρ. 53 παρ. 8 του Νόμ. 1566/1985, αποφασίζουμε: Τα θέματα συγκρότησης και λειτουργίας των οργανώσεων γονέων των μαθητών των σχολείων πρωτοβάθμιας και δευτεροβάθμιας εκπαίδευσης καθορίζονται ως εξής: ΚΕΦΑΛΑΙΟ Α΄ ΣΥΓΚΡΟΤΗΣΗ ΚΑΙ ΛΕΙΤΟΥΡΓΙΑ Άρθρ.1.-Σε κάθε δημόσιο σχολείο της πρωτοβάθμιας και δευτεροβάθμιας εκπαίδευσης λειτουργεί ένας σύλλογος γονέων. Ο σύλλογος φέρει την επωνυμία του Σχολείου και ιδρύεται σύμφωνα με τις διατάξεις του Αστικού Κώδικα. Οι γονείς των μαθητών μετέχουν αυτοδίκαια στο σύλλογο αυτό, έχοντας τις υποχρεώσεις και τα δικαιώματα των μελών που προβλέπει το καταστατικό. Η αυτοδίκαιη συμμετοχή έχει την έννοια ότι το καταστατικό δεν μπορεί να αποκλείσει οποιονδήποτε γονέα να γίνει οποτεδήποτε μέλος του, μέσα στα πλαίσια των δικαιωμάτων και υποχρεώσεων κάθε μέλους. Ακόμη έχει την έννοια ότι στις γενικές συνελεύσεις (Γ.Σ.) δεν καλούνται μόνο τα εγγεγραμμένα μέλη αλλά όλοι οι γονείς, οι οποίοι ακόμη και τη στιγμή έναρξης της Γ .Σ. ρυθμίζοντας τυχόν υποχρεώσεις τους, μετέχουν στις εργασίες της και μπορούν να είναι και υποψήφιοι για όργανα του συλλόγου. Άρθρ.9.-1.Οι ομοσπονδίες γονέων της χώρας συγκροτούν μια συνομοσπονδία γονέων. Σε αυτή μετέχει με έναν εκπρόσωπο η ομοσπονδία που εκπροσωπεί το μικρότερο αριθμό μαθητών. Η ομοσπονδία αυτή και ο αριθμός των μαθητών της ανακοινώνεται το πρώτο δίμηνο κάθε χρόνου από το ΥΠΕΠΘ. Οι άλλες ομοσπονδίες εκλέγουν τόσους εκπροσώπους όσους το πηλίκο του αριθμού των μαθητών που εκπροσωπούν δια του αριθμού των μαθητών της ομοσπονδίας με το μικρότερο αριθμό. Ως προς τα δεκαδικά ισχύει ανάλογα το άρθρ. 7. 2.Τα ονόματα των εκπροσώπων με τη σειρά εκλογής γνωστοποιεί κάθε ομοσπονδία στη Δ/νση Δ/κών Υποθέσεων του ΥΠΕΠΘ, η οποία τα υποβάλλει στο Γ .Γ . του υπουργείου, αφού βεβαιώσει για τον ορθό αριθμό εκπροσώπου με βάση τον αριθμό των μαθητών που εκπροσωπεί κάθε ομοσπονδία. Ο Γ .Γ . στέλνει, με την επιφύλαξη του άρθρ. 10 και με τη σειρά εκλογής, τα ονόματα των εκπροσώπων στη συνομοσπονδία. Για τα περαιτέρω εφαρμόζονται ανάλογα οι διατάξεις της παρ. 7 του άρθρ. 7 και όπου αναφέρεται δήμαρχος κλπ. εννοείται ο Γ .Γ . του ΥΠΕΠΘ ή εκπρόσωπός του. Η θητεία των εκπροσώπων και της διοίκησης της συνομοσπονδίας είναι διετής. 3.Αν δεν υπάρχει συνομοσπονδία η πρόσκληση του Γ .Γ . του ΥΠΕΠΘ αφορά πλέον εκλογή εκπροσώπου στο ΕΣΥΠ και πενταμελούς διοίκησης της συνομοσπονδίας, η οποία αφού συγκροτηθεί σε σώμα ορίζει τα θέματα λειτουργίας της με απόφασή της, την οποία μπορεί να τροποποιεί. Οι αποφάσεις αυτές εγκρίνονται από τη Γ .Σ. της Συνομοσπονδίας. Άρθρ.10.-1.Ο διευθυντής του σχολείου αν διαπιστώσει ότι δεν υπάρχει απαρτία για την εκλογή εκπροσώπων στην ένωση, δε γνωστοποιεί ονόματα στο δήμαρχο ή τον πρόεδρο της κοινότητας. Για κάθε περίπτωση διαφωνίας αποφασίζει ύστερα από έγγραφη αίτηση ο νομάρχης, διευθυντής του σχολείου, ο Νομάρχης ή ο Γ .Γ . του ΥΠΕΠΘ στέλνουν κατά περίπτωση τον ορθό αριθμό των εκπροσώπων και κατά τη σειρά εκλογής.  3.Αν κάποιοι εκπρόσωποι ισοψηφούν, η σειρά καθορίζεται μεταξύ τους με κλήρωση. ΚΕΦΑΛΑΙΟ Β΄ Τελικές-Μεταβατικές Διατάξεις Άρθρ.11.-Μέχρι να γίνει τροποποίηση των καταστατικών των συλλόγων γονέων που λειτουργούσαν μέχρι την έναρξη ισχύος του Νόμ. 1566/85, αναγνωρίζονται ως σύλλογοι, σύμφωνα με την έννοια του άρθρ. 53 του παραπάνω νόμου, εκείνοι οι οποίοι ετήρησαν ή θα τηρήσουν όσα αναφέρονται στο παραπάνω άρθρ. 53 και στα άρθρ. 1 και 2 της απόφασης αυτής. Στην περίπτωση αυτή αν έχουν εκλέξει ή θα εκλέξουν και εκπρόσωπο για την ένωση, θα εφαρμοστούν και όσα αναφέρονται στην παρούσα για συμμετοχή στην ένωση. Άρθρ.12.-Οι γονείς έχουν μία ψήφο ο καθένας, ανεξάρτητα από πόσα παιδιά εκπροσωπούν. Υποψηφιότητα και εκλογή γονέα σε όργανο του συλλόγου και ως εκπροσώπου σε ένωση ομοσπονδία και συνομοσπονδία δεν απαγορεύεται. Άρθρ.13.-Όπου απαιτείται εκπροσώπηση του 1/3 των μαθητών, αυτή πρέπει να υπάρχει κατά τη διαδικασία της εκλογής και όχι κατά τη Γ.Σ. Εκλογή Δ.Σ. με οποιαδήποτε εκπροσώπηση, επειδή δεν επιτυγχάνεται εκπροσώπηση του 1/3 στην εκλογή, δεν αναγνωρίζεται σύμφωνα με το άρθρ. 2 της απόφασης αυτής. Άρθρ.2.-Ο σύλλογος διοικείται από το Δ.Σ. το οποίο εκλέγεται με μυστική ψηφοφορία και με το σύστημα της απλής αναλογικής. Στις εκλογές για Δ.Σ. πρέπει να πάρουν μέρος γονείς που να εκπροσωπούν (αδιάφορα αν ψηφίζουν και οι δύο γονείς ενός μαθητή ή μόνο ο ένας) το 1/3 τουλάχιστον των μαθητών του σχολείου. Οι σύλλογοι που πληρούν τις προϋποθέσεις του άρθρου αυτού και του προηγούμενου είναι οι μόνοι που λειτουργούν στα πλαίσια του Νόμ. 1566/85.Την εκλογή Δ.Σ. κατά τα παραπάνω βεβαιώνει το ίδιο το Δ.Σ. με ευθύνη του. Άρθρ.3.-1.Η μυστικότητα της ψηφοφορίας επιτυγχάνεται με απομόνωση κατά οποιονδήποτε τρόπο ενός χώρου έτσι, ώστε να μην είναι εμφανές σε κάθε τρίτο πως ψηφίζει ο κάθε εκλογέας. 2.Ως προς την απλή αναλογική: α)Οι έδρες του διοικητικού Συμβουλίου, της ελεγκτικής επιτροπής και ο αριθμός των εκπροσώπων κατανέμονται μεταξύ των συνδυασμών και των χωριστών υποψηφίων ανάλογα με την εκλογική τους δύναμη. Το σύνολο των έγκυρων ψηφοδελτίων διαιρείται με τον αριθμό των εδρών του διοικητικού συμβουλίου ή της ελεγκτικής επιτροπής ή με τον αριθμό των εκπροσώπων που εκλέγονται. Το πηλίκο αυτής της διαίρεσης, παραλειπομένου του κλάσματος, αποτελεί το εκλογικό μέτρο. Κάθε συνδυασμός καταλαμβάνει τόσες έδρες στο διοικητικό συμβούλιο ή την ελεγκτική επιτροπή και εκλέγει τόσους εκπροσώπους όσες φορές χωρεί το εκλογικό μέτρο στον αριθμό των έγκυρων ψηφοδελτίων που έλαβε.  β)Χωριστός υποψήφιος που έλαβε τον ίδιο ή μεγαλύτερο αριθμό ψήφων από το εκλογικό μέτρο καταλαμβάνει μία έδρα στο όργανο για το οποίο είχε θέσει υποψηφιότητα ή εκλέγεται εκπρόσωπος, εφόσον ήταν υποψήφιος για τη θέση αυτή. γ)Συνδυασμός που περιλαμβάνει υποψηφίους λιγότερους από τις έδρες που του ανήκουν καταλαμβάνει τόσες μόνο έδρες ή εκλέγει τόσους μόνο εκπροσώπους, όσοι είναι και οι υποψήφιοί του. δ)Οι έδρες που μένουν αδιάθετες και ο αριθμός των εκπροσώπων που δεν καλύπτεται σύμφωνα με τις διατάξεις των προηγούμενων παραγράφων κατανέμονται από μία στους συνδυασμούς εκείνους που έχουν καταλάβει τουλάχιστο μία έδρα ή έχουν εκλέξει έναν εκπρόσωπο και οι οποίοι συγκεντρώνουν υπόλοιπο ψηφοδελτίων μεγαλύτερο από το 1/3 του εκλογικού μέτρου και που πλησιάζουν περισσότερο το εκλογικό μέτρο. ε)Οι έδρες που μένουν αδιάθετες ή ο αριθμός των αντιπροσώπων που δεν καλύπτεται και μετά την εφαρμογή των διατάξεων της προηγουμένης παραγράφου κατανέμονται μεταξύ των συνδυασμών που έχουν το μεγαλύτερο υπόλοιπο ψηφοδελτίων από μία έδρα ή από έναν αντιπρόσωπο. Σε περίπτωση ισοδυναμίας γίνεται κλήρωση. Με την Δ4/33/19 Ιαν.- 5 Φεβρ. 1987 (ΦΕΚ Β΄ 65) απόφ. Υπ. Παιδείας, που συμπλήρωσε την άνω απόφαση, ορίστηκε ότι: «Στις περιπτώσεις που η διενέργεια εκλογών για την ανάδειξη διοικητικού συμβουλίου των συλλόγων γονέων των μαθητών ή εκπροσώπων των γονέων στην ένωση, ομοσπονδία ή συνομοσπονδία γονέων, γίνεται με ενιαίο ψηφοδέλτιο οι υποψήφιοι που περιλαμβάνονται στο ψηφοδέλτιο αυτό θεωρούνται χωριστοί υποψήφιοι και οι εκλογείς δηλώνουν την προτίμησή τους, με την παράθεση σταυρού στο όνομα ενός μόνο υποψηφίου». Άρθρ.4.-Αν σε ένα σχολείο δεν υπάρχει σύλλογος με την έννοια του Νόμ. 1566/85 και της αποφάσεως αυτής, οι εκπρόσωποι των γονέων στα όργανα του Νόμ. 1566/85 εκλέγονται από γενική συνέλευση όλων των γονέων την οποία καλεί ο διευθυντής (εδώ και στα επόμενα άρθρα όπου αναφέρεται διευθυντής εννοείται και ο εκπαιδευτικός που ασκεί χρέη διευθυντή), ο οποίος ενημερώνει σχετικά το σύλλογο των διδασκόντων, τα μέλη του οποίου μπορούν να παρευρεθούν σε αυτή ως παρατηρητές (χωρίς δηλαδή να μετέχουν στη συζήτηση, την ψηφοφορία κ.τ.λ.).Στην περίπτωση αυτή η Γ .Σ. εκλέγει προεδρείο το οποίο διεξάγει τις εκλογές για εκπροσώπους. (Αντί για τη σελ. 116,367) Σελ. 116,367(α) Τεύχος Ι-23 Σελ.15 Γενικές Διατάξεις 32.Β.α.82 Άρθρ.5.-Αν σε ένα σχολείο υπάρχει ένας σύλλογος που λειτουργεί πριν από την εφαρμογή του Νόμ. 1566/85, τότε πρέπει να τροποποιήσει το καταστατικό του και να το προσαρμόσει στις διατάξεις του άρθρ. 53 του Νόμ. 1566/85 και της απόφασης αυτής. Αν δεν γίνει αυτό μπορεί να συνεχίζει να υπάρχει ως σύλλογος σύμφωνα με τον Αστικό Κώδικα και να λειτουργεί, δεν μπορεί όμως το Δ.Σ. ή τα μέλη του συλλόγου να μετέχουν στις διαδικασίες, τα όργανα και τη σχολική δραστηριότητα, όπως αυτά προβλέπονται από τον παραπάνω νόμο, με την επιφύλαξη των όσων αναφέρονται στο άρθρ. 11 της παρούσας. Άρθρ.6.-Σύλλογοι που λειτουργούν πριν από την εφαρμογή του Νόμ. 1566/85 και είναι είτε σύλλογοι που έχουν ως μέλη γονείς μαθητών περισσότερων από μία σχολικών μονάδων είτε σύλλογοι περισσότεροι από ένας, που έχουν ως μέλη γονείς μαθητών της ίδιας σχολικής μονάδας, δεν αναγνωρίζονται ως προς τις διατάξεις του Νόμ. 1566/1985 και της απόφασης αυτής ούτε υπάγονται στα όσα αναφέρονται στο παρακάτω άρθρ. 11. Άρθρ.7.-1.Οι σύλλογοι και μόνο που υπάγονται στα άρθρ. 1, 2 και 11 συγκροτούν την ένωση γονέων του δήμου, δημοτικού διαμερίσματος ή κοινότητας. Αν υπάρχει σε κάποια κοινότητα ένα μόνο σχολείο, τότε ο σύλλογός του θεωρείται ότι είναι ένωση και εκλέγει εκπρόσωπο ή εκπροσώπους για την ομοσπονδία σύμφωνα με το άρθρ. 8. 2.Για την εκλογή εκπροσώπου απαιτείται να τηρηθεί η διαδικασία και να υπάρξει η απαρτία που προβλέπονται στο άρθρ. 2.Σύλλογοι που δεν έχουν εκλεγμένο Δ.Σ. σύμφωνα με το άρθρ. 2 δεν μπορούν να εκπροσωπηθούν στην ένωση, με την επιφύλαξη του άρθρ. 11. 3.Αν στις εκλογές για εκπρόσωπο στην ένωση (στις οποίες πρέπει να μετέχουν γονείς που να εκπροσωπούν τουλάχιστον το 1/3 των μαθητών) εκπροσωπούνται από γονείς σαράντα μαθητές, εκλέγεται ένας εκπρόσωπος. Ο αριθμός αυτός αυξάνεται κατά ένα ανά σαράντα μαθητές επιπλέον κ.ο.κ. Ο τελικός αριθμός προκύπτει από το πηλίκο του αριθμού των μαθητών, που εκπροσωπούνται από γονείς που παίρνουν μέρος στην ψηφοφορία, δια του αριθμού σαράντα. Δεκαδικά μέχρι το 0,5 δεν λαμβάνονται υπόψη. Από το 0,5 (συμπεριλαμβανομένου) και πάνω λαμβάνεται υπόψη η αμέσως επομένη ακέραια μονάδα. Σελ. 116,368(α) Τεύχος Ι-23 Σελ.16 4.Το Δ.Σ. του συλλόγου ανακοινώνει με έγγραφο στο διευθυντή του σχολείου τα ονόματα των εκπροσώπων. Το έγγραφο δε λαμβάνεται υπόψη αν δε συνοδεύεται και από επικυρωμένο (από τον πρόεδρο και το γενικό γραμματέα) πλήρες απόσπασμα των πρακτικών της Γ.Σ. , στο οποίο αναφέρονται τα ονόματα όσων ψήφισαν και το αποτέλεσμα της ψηφοφορίας. Ο διευθυντής του σχολείου και με τη σειρά εκλογής γνωστοποιεί τα ονόματα αυτά, με την επιφύλαξη του άρθρ. 10, στο δήμαρχο ή τον πρόεδρο της κοινότητας, αφού τον βεβαιώσει ότι από τον κατάλογο του δυναμικού του σχολείου προκύπτει και η απαρτία της Γ .Σ. και η αναλογία που δικαιολογεί τον αριθμό των εκπροσώπων. 5.Ο δήμαρχος ή ο πρόεδρος της κοινότητας συγκεντρώνει τα ονόματα όλων των εκπροσώπων και τα στέλνει στην ένωση, η διοίκηση της οποίας καλεί όλους τους εκπροσώπους σε Γ.Σ. ώστε να εκλέξουν τη νέα διοίκησή τους. Με την έναρξη της Γ.Σ. αποχωρεί το προεδρείο και η Γ .Σ. εκλέγει προεδρείο της Γ .Σ., το οποίο διενεργεί τις εκλογές με το σύστημα της απλής αναλογικής (σύμφωνα με το άρθρ. 3). Η Γ .Σ. βρίσκεται σε απαρτία, αν υπάρχουν στην έναρξή της τα περισσότερα μέλη από όσα έχουν οριστεί. 6.Η θητεία των εκπροσώπων και της διοίκησης της ένωσης είναι διετής. 7.Αν δεν έχει συγκροτηθεί ένωση καλεί τους εκπροσώπους σε Γ.Σ. ο δήμαρχος ή ο πρόεδρος της κοινότητας, με σκοπό να εκλέξουν εκπροσώπους για την ομοσπονδία. Μόλις εκλεγεί από τους εκπροσώπους προεδρείο της Γ .Σ. για να διενεργήσει τις εκλογές σύμφωνα με τα παραπάνω, αποχωρεί ο δήμαρχος ή ο πρόεδρος της κοινότητας ή ο εκπρόσωπός τους. Η ίδια Γ.Σ. εκλέγει ακόμη εκπρόσωπο για τη δημοτική ή κοινοτική επιτροπή παιδείας. Άρθρ.8.-1.Οι ενώσεις γονέων του νομού ή νομαρχιακού διαμερίσματος συγκροτούν την ομοσπονδία γονέων του νομού ή νομαρχιακού διαμερίσματος. 2.Κάθε ένωση εκλέγει εκπροσώπους για την ομοσπονδία. Οι εκπρόσωποι είναι ένας ανά τετρακοσίους μαθητές που εκπροσωπεί η ένωση. Ο τελικός αριθμός των εκπροσώπων προκύπτει από το πηλίκο του συνολικού αριθμού των μαθητών των σχολείων της ένωσης δια του αριθμού τετρακόσια. Ως προς τα δεκαδικά ισχύει ανάλογα το άρθρ. 7. 32.Β.α.82 Γενικές Διατάξεις 3.Τα ονόματα των εκπροσώπων γνωστοποιεί στο νομάρχη με τη σειρά εκλογής η διοίκηση της ένωσης ή το προεδρείο της Γ.Σ. που διεξάγει τις εκλογές, όταν δεν υπάρχει συγκροτημένη ένωση. Ο νομάρχης, αφού βεβαιώσουν οι διευθύνσεις πρωτοβάθμιας και δευτεροβάθμιας εκπαίδευσης για τον ορθό αριθμό εκπροσώπων με βάση το δυναμικό των μαθητών των σχολείων της ένωσης (ένας εκπρόσωπος ανά τετρακόσιους μαθητές), στέλνει, με την επιφύλαξη του άρθρ. 10, τα ονόματα των εκπροσώπων στην ομοσπονδία. Για τα περαιτέρω εφαρμόζονται ανάλογα οι διατάξεις της παρ. 7 του άρθρ. 7 και, όπου αναφέρεται δήμαρχος ή πρόεδρος κοινότητας ή εκπρόσωπός τους, εννοείται ο νομάρχης ή εκπρόσωπός του. Η θητεία των εκπροσώπων και της διοίκησης των ομοσπονδιών είναι διετής. Όταν δεν υπάρχει ομοσπονδία και καλείται Γ.Σ. από το νομάρχη, εκλέγεται εκτός από τους εκπροσώπους για την συνομοσπονδία, και εκπρόσωπος για τη νομαρχιακή επιτροπή παιδείας. Οι εκλογές γίνονται με απλή αναλογική σύμφωνα με το άρθρ. 3.